בכל פעם שאתם צועדים,
200 שרירים עובדים יחד כדי להרים את הרגל,
לדחוף אותה קדימה,
ולהניח אותה.
זו רק אחת מאלפי המשימות המבוצעות על ידי מערכת השרירים.
רשת זו של יותר מ-650 שרירים שמכסים את הגוף
היא הסיבה לכך שאנו יכולים למצמץ,
לחייך,
לרוץ,
לקפוץ,
ולעמוד.
היא אפילו אחראית לפעימות האמינות של הלב.
אז מהי בדיוק מערכת השרירים?
היא עשוייה משלושה סוגי שרירים שונים:
שרירים שלדיים, המחוברים דרך גידים לעצמות,
שרירים לבביים, הנמצאים רק בלב,
ושרירים חלקים, המקיפים את תאי הדם ואיברים מסויימים,
כמו המעי והרחם.
כל שלושת הסוגים עשויים מתאי שריר,
הידועים גם כסיבים, שמאוגדים יחד בצפיפות.
האגדים האלה מקבלים אותות ממערכת העצבים
שמכווצים את הסיבים, שבתורם מייצרים כוח ותנועה.
זה מייצר כמעט את כל התנועות שאנחנו עושים.
כמה מהחלקים היחידים בגוף
שתנועתם אינה נשלטת על ידי מערכות שרירים
הם תאי זרע,
הריסים דמויי השיער בדרכי הנשימה שלנו,
ותאי דם לבנים מסויימים.
התכווצויות שרירים מתחלקות לשלושה סוגים עיקריים.
השניים הראשונים, קיצור והארכה של קבוצות שרירים,
מייצרות כוחות מנוגדים.
אז שרירי הזרוע יתקצרו והשרירים התלת ראשיים יתארכו או ירפו,
וכך ימשכו את הזרוע ויגרמו לה לכופף את המרפק.
זה מאפשר לנו נגיד, להרים ספר,
או אם יחסי השרירים הפוכים, להניח אותו.
השותפות המשלימה הזו קיימת בכל מערכת השרירים.
הסוג השלישי של כיווץ יוצר כוח מייצב.
במקרה הזה, סיבי השריר לא משתנים באורכם,
אלא משאירים את השריר קשיח.
זה מאפשר לנו לאחוז ספל קפה או להישען על קיר.
זה גם שומר על היציבה שלנו על ידי החזקתנו בעמידה ישרה.
שרירים שלדיים יוצרים את רוב מערכת השרירים,
שמהווים בערך 30-40% ממשקל הגוף,
ויוצרים את רוב התנועה שלו.
כמה שרירים מוכרים לנו, כמו שרירי החזה ושרירי הזרוע,
אחרים אולי פחות, כמו הבוקסינטור,
שריר שמחבר את הלחי לשיניים שלכם,
או שריר השלד הקטן ביותר שלכם,
רקמה באורך מילימטר שנקראת סטפדיוס
שנמצאת עמוק בתוך האוזן.
בכל מקום בו הם נמצאים, שרירי שלד מחוברים למערכת העצבים הסומטית,
שנותנת לנו שליטה כמעט מלאה על התנועה שלנו.
קבוצת השרירים הזו מכילה גם שני סוגי סיבי שרירים
כדי לעדן את התנועות שלנו עוד יותר, כיווץ איטי וכיווץ מהיר.
סיבי כיווץ מהיר מגיבים מיידית כשהם מופעלים
אבל משתמשים בכל האנרגיה שלהם במהירות ומתעייפים.
סיבי כיווץ איטי, מצד שני, הם תאי סבולת.
הם מגיבים ומשתמשים באנרגיה באיטיות ולכן הם יכולים לעבוד לתקופות ארוכות יותר.
אצנית תצבור יותר שרירים מהירי תגובה ברגליה
דרך אימון מתמשך,
מה שמאפשר לה להאיץ במהירות אפילו אם לזמן קצר,
בעוד שרירי גב מכילים יותר שרירים עם תגובה איטית
כדי לשמור על היציבה שלכם כל היום.
בניגוד לשרירי השלד, השרירים הלבביים והחלקים של הגוף
מנוהלים על ידי מערכת העצבים האוטונומית
ואינם ניתנים לשליטה ישירה.
זה גורם ללב שלכם לפעום בערך 3 מיליארד פעמים
במהלך חייכם,
וכך לספק לגוף שלכם דם וחמצן.
שליטה אוטונומית גם מכווצת ומשחררת שרירים חלקים
בקצב מחזורי.
זה מאפשר זרימת דם על-ידי הקירות הפנימיים החלקים של כלי הדם,
מאפשר למעי להתכווץ ולדחוף אוכל דרך מערכת העיכול,
ומאפשר לרחם להתכווץ כשאישה יולדת.
כששרירים עובדים, הם גם משתמשים באנרגיה ומייצרים תוצר לוואי חשוב, חום.
למעשה, השרירים מספקים בערך 85% מהחום שלכם,
שהלב ותאי הדם מפיצים באופן שווה בגוף
דרך הדם.
בלי זה, לא נוכל לשמור על הטמפרטורה הנחוצה
להישרדות.
מערכת השרירים ברובה אולי חבויה מאיתנו,
אבל היא משאירה את חותמה על כמעט כל דבר שאנחנו עושים,
בין אם זה למצמץ או לרוץ לקו הסיום.